CELEX: 22021D0020
Language: hu
Date: 2020-12-22 00:00:00
Title: Az AKCS-EU Nagykövetek Bizottságának 3/2020 határozata (2020. december 22.) a Mezőgazdasági és Vidéki Együttműködés Technikai Központja (CTA) igazgatótanácsa tagjai megbízatásának meghosszabbításáról [2021/20]

2021.1.12.   
               
               
                  HU
               
               
                  Az Európai Unió Hivatalos Lapja
               
               
                  L 10/8
               
            
         AZ AKCS-EU NAGYKÖVETEK BIZOTTSÁGÁNAK 3/2020 HATÁROZATA
         (2020. december 22.)
         a Mezőgazdasági és Vidéki Együttműködés Technikai Központja (CTA) igazgatótanácsa tagjai megbízatásának meghosszabbításáról [2021/20]
         AZ AKCS–EU NAGYKÖVETEK BIZOTTSÁGA,
         tekintettel az egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai között létrejött partnerségi megállapodásra (1) és különösen annak III. melléklete 2. cikkének (5) bekezdésére,
         tekintettel az AKCS–EU Nagykövetek Bizottságának a Mezőgazdasági és Vidéki Együttműködés Technikai Központjának alapszabályáról szóló, 2013. november 7-i 5/2013 határozatára (2) és különösen annak melléklete 5. cikkének (4) bekezdésére,
         mivel:
         
                     (1)
                  
                  
                     A Mezőgazdasági és Vidéki Együttműködés Technikai Központja (CTA) alapszabálya 5. cikkének (4) bekezdése értelmében a CTA igazgatótanácsának tagjait az AKCS–EU Nagykövetek Bizottsága nevezi ki az általa megállapított eljárásnak megfelelően, legfeljebb ötéves időtartamra, amelynek félidejében a kinevezést felül kell vizsgálni.
                  
               
                     (2)
                  
                  
                     Az AKCS–EU partnerségi megállapodás 95. cikkének (1) bekezdése szerint a megállapodás 2020. február 29-én hatályát vesztette volna.
                  
               
                     (3)
                  
                  
                     Az AKCS–EU partnerségi megállapodás 95. cikkének (4) bekezdése szerinti átmeneti intézkedések elfogadásáról szóló, 2019. december 17-i 3/2019 határozattal (3) az AKCS–EU Nagykövetek Bizottsága meghosszabbította az AKCS–EU partnerségi megállapodás rendelkezéseinek alkalmazását 2020. december 31-ig, illetve az új megállapodás hatálybalépéséig vagy annak az Unió és az AKCS-államok közötti ideiglenes alkalmazása megkezdéséig, attól függően, hogy melyik a legkorábbi időpont.
                  
               
                     (4)
                  
                  
                     A Mezőgazdasági és Vidéki Együttműködés Technikai Központja (CTA) igazgatótanácsa tagjainak és igazgatójának kinevezéséről szóló, az AKCS–EU Nagykövetek Bizottsága által 2020. február 24-én elfogadott 1/2020 határozat (4) értelmében az igazgatótanács tagjainak megbízatása 2020. december 31-én lejár.
                  
               
                     (5)
                  
                  
                     Az AKCS–EU Nagykövetek Bizottságának az AKCS–EU partnerségi megállapodás 95. cikkének (4) bekezdése szerinti átmeneti intézkedések elfogadásáról szóló 3/2019 határozatának módosításáról szóló, 2020. december 4-i 2/2020 határozattal (5) az AKCS–EU Nagykövetek Bizottsága meghosszabbította az AKCS–EU partnerségi megállapodás rendelkezéseinek alkalmazását 2021. november 30-ig, illetve az új megállapodás hatálybalépéséig vagy annak az Unió és az AKCS-államok közötti ideiglenes alkalmazása megkezdéséig, attól függően, hogy melyik a legkorábbi időpont.
                  
               
                     (6)
                  
                  
                     A CTA igazgatótanácsa tagjainak megbízatását meg kell hosszabbítani,
                  
               A KÖVETKEZŐKÉPPEN HATÁROZOTT:
         
            1. cikk
            Az AKCS–EU Nagykövetek Bizottságának hatáskörén belül esetlegesen később meghozandó határozatok sérelme nélkül 2021. november 30-ig meghosszabbítja a CTA igazgatótanácsa következő tagjainak megbízatását:
            
                        —
                     
                     
                        Augusto Manuel CORREIA,
                     
                  
                        —
                     
                     
                        David HUNTER,
                     
                  
                        —
                     
                     
                        Helena JOHANSSON,
                     
                  
                        —
                     
                     
                        Abel KPAWILINA-NAMKOISSE,
                     
                  
                        —
                     
                     
                        Boitshoko NTSHABELE, valamint
                     
                  
                        —
                     
                     
                        Frederike PRAASTERINK.
                     
                  
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. december 22-én.
            
               
                  az AKCS–EU Nagykövetek Bizottsága részéről
               
               
                  az elnök
               
               Michael CLAUSS
            
         
         
            (1)  HL L 317., 2000.12.15., 3. o.
         
         
            (2)  HL L 309., 2013.11.19., 50. o.
         
         
            (3)  HL L 1., 2020.1.3., 3. o.
         
         
            (4)  HL L 72., 2020.3.9., 26. o.
         
         
            (5)  HL L 420., 2020.12.14., 32. o.